4.  การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

  บริษัท บริษัทย่อย และบริษัทร่วม แบ่งการดำเนินธุรกิจออกเป็นกลุ่มหลักๆ ได้ดังนี้

1)  ธุรกิจการลงทุน

  มุ่งเน้นลงทุนในธุรกิจโดยตรงทั้งในประเทศและแถบอินโดจีน เพื่อมุ่งหวังผลตอบแทนจากการลงทุน

2)  ธุรกิจหลักทรัพย์

  ให้บริการภายใต้ใบอนุญาตในการประกอบธุรกิจหลักทรัพย์ตามที่ได้รับอนุญาตจากกระทรวงการคลังและสำนักงานคณะกรรมการกำกับหลักทรัพย์และตลาดหลักทรัพย์
  ดำเนินการภายใต้ เคทีซีมิโก้ ตั้งแต่วันที่ 1 พฤษภาคม 2552 เป็นต้นมา
  โดยให้บริการในประเทศผ่านสำนักงานใหญ่และสาขาทั่วประเทศ ณ วันที่ 31 ธันวาคม 2552
  เคทีซีมิโก้ มีสำนักงานและสาขารวม 18 แห่งได้แก่ สำนักงานใหญ่และสาขาในกรุงเทพมหานคร
  รวม 9 แห่ง และสาขาในต่างจังหวัด 9 แห่ง โดยในปี 2553
  ได้ทำการเปิดสาขาแห่งใหม่ที่เซ็นทรัลปิ่นเกล้าเมื่อวันที่ 22 กุมภาพันธ์ 2553

3)  ธุรกิจจัดการกองทุน

  ให้บริการจัดการกองทุนรวมและกองทุนส่วนบุคคลภายใต้บริษัทหลักทรัพย์จัดการกองทุนรวม ซีมิโก้
  จำกัด โดย ณ 31 ธันวาคม 2552 บริษัทหลักทรัพย์จัดการกองทุนรวม ซีมิโก้ จำกัด
  ได้ออกกองทุนรวม 11 กองทุน มูลค่าสินทรัพย์สุทธิรวม 2,601 ล้านบาท และกองทุนส่วนบุคคล 1
  กองทุน มูลค่าสินทรัพย์สุทธิรวม 22 ล้านบาท

1.  ธุรกิจการลงทุน

  บริษัทได้โอนธุรกิจหลักทรัพย์ให้กับ เคทีซีมิโก้ เมื่อวันที่ 1 พฤษภาคม 2552
  หลังจากที่โอนธุรกิจบริษัทเน้นการประกอบธุรกิจโดยการถือหุ้นในบริษัทอื่น ๆ
  และการลงทุนโดยตรง โดยมีแผนที่จะทำการปรับโครงสร้างการถือหุ้นด้วยการจัดตั้งบริษัทใหม่เป็น
  Holding Company และมีแผนที่จะประกอบธุรกิจในด้านต่างๆ ดังต่อไปนี้

-   ร่วมลงทุนในกองทุนเพื่อการลงทุนภาคเอกชน (Private Equity Fund)
    และเป็นบริษัทที่ถือหุ้นในธุรกิจหรือบริษัทต่างๆ (Holding Company)
    ซึ่งคาดว่ารายได้หลักจะมาจากค่าธรรมเนียมในการบริหารจัดการและเงินปันผลจากการลงทุน
    โดยได้เริ่มมีการเจรจากับนักลงทุนต่างชาติในการระดมทุนสำหรับการลงทุนในสินทรัพย์ประเภทต่างๆ
    ซึ่งรวมถึงสินทรัพย์ที่ราคาได้ตกลงมากกว่าปัจจัยพื้นฐาน (Distressed Assets)
    ทั้งในประเทศไทย แถบประเทศอินโดจีนและตะวันออกกลาง
    เป้าหมายของผลตอบแทนระยะยาวจากการลงทุนอยู่ที่ร้อยละ 12 ต่อปี

-   การลงทุนและร่วมทุนในสินทรัพย์และหรือโอกาสทางธุรกิจใหม่ ๆ
    โดยมีช่องทางการกระจายความเสี่ยง และสร้างมูลค่าเพิ่มจากการลงทุน

-   ขยายฐานการทำธุรกิจในประเทศเพื่อนบ้านเพื่อรองรับการไหลเวียนที่เพิ่มขึ้นของเงินลงทุนในประเทศอินโดจีน
    ทั้งในด้านการลงทุนและการขยายธุรกิจหลักทรัพย์โดยได้เริ่มดำเนินการแล้วในปี 2552
    ซึ่งบริษัทได้ลงทุนในบริษัทหลักทรัพย์ Thanh Cong Securities Joint Stock Company
    (TCSC) ในประเทศเวียดนาม 156 ล้านบาท
    อีกทั้งมีแผนจัดตั้งบริษัทหลักทรัพย์ที่ประเทศลาวในอนาคตวงเงินประมาณ 100 ล้านบาท

-   มุ่งเน้นในการเพิ่มศักยภาพของบริษัทหลักทรัพย์จัดการกองทุนรวม ซีมิโก้ จำกัด
    ให้สามารถแข่งขันและเป็นช่องทางในการระดมทุนในอนาคต
    ทั้งนี้การเติบโตของบริษัทหลักทรัพย์จัดการกองทุนเป็นแนวโน้มของทางเลือกในการออมในอนาคต

    1.  ธุรกิจหลักทรัพย์

ดำเนินการภายใต้ เคทีซีมิโก้ นับแต่การโอนธุรกิจเป็นต้นมา ซึ่งมีรายละเอียดการให้บริการดังนี้

-   ธุรกิจนายหน้าซื้อขายหลักทรัพย์

  เคทีซีมิโก้
  ให้บริการด้านนายหน้าซื้อขายหลักทรัพย์ที่มีคุณภาพครอบคลุมทั้งนักลงทุนชาวไทยและนักลงทุนต่างประเทศ
  รวมทั้งนักลงทุนสถาบันและนักลงทุนรายย่อย
  ภายใต้ทีมงานด้านการตลาดและทีมงานวิเคราะห์หลักทรัพย์ที่มีประสบการณ์
  และพร้อมให้คำปรึกษาทางด้านการลงทุนแก่นักลงทุนทั้งทางด้านปัจจัยพื้นฐานและปัจจัยทางเทคนิค

  ประเภทบัญชีที่ให้บริการ ได้แก่

1.  บัญชีเงินสด ซึ่งประกอบด้วย ประเภท Cash Account และ Cash Balance Account

2.  บัญชีเงินสด ประเภท Cash Account – TSFC (Thailand Securities Finance
    Corporation)

3.  บัญชีเงินให้กู้ยืมเพื่อซื้อขายหลักทรัพย์ (Credit Balance Account)

4.  บัญชี Internet Account เป็นบัญชีซื้อขายหลักทรัพย์ด้วยตนเองผ่านระบบ Internet
    ซึ่งได้พัฒนาด้วยระบบเทคโนโลยีที่ทันสมัยมาอย่างต่อเนื่อง

  ปัจจุบัน ได้มีการจัดเตรียมข้อมูลทางด้านหลักทรัพย์ต่าง ๆ
  เพื่อใช้เป็นข้อมูลประกอบการตัดสินใจของนักลงทุนบนเว็บไซด์ www.ktzmico.com
  ซึ่งลูกค้าสามารถเข้าถึงข้อมูลได้ตลอดเวลา โดยได้พัฒนาระบบข้อมูลต่าง ๆ
  อย่างต่อเนื่องไว้คอยให้บริการแก่ลูกค้าและนักลงทุน เช่น รายงานสดสภาวะหุ้นแบบ Real Time
  บทวิเคราะห์หุ้นรายวัน และรายงานหุ้นเจาะลึกเป็นรายตัว แนะนำการลงทุน
  รายงานพอร์ตการลงทุน รายงานข้อมูลการกระจายหลักทรัพย์ IPO บทวิเคราะห์อนุพันธ์
  รายงานสรุปภาพรวมตลาด บัญชีซื้อขายออนไลน์ ฯลฯ

  เคทีซีมิโก้ มีการให้เงินกู้ยืมเพื่อซื้อหลักทรัพย์ เพื่อเป็นการเพิ่มสภาพคล่องให้กับลูกค้า
  อีกทั้งเป็นการช่วยเพิ่มมูลค่าการซื้อขายของบริษัทเอง ทั้งนี้
  มีการบริหารความเสี่ยงโดยพิจารณาอนุมัติวงเงินตามนโยบายการให้กู้ยืมเงินเพื่อซื้อหลักทรัพย์และตามระเบียบปฏิบัติของเคทีซีมิโก้
  ซึ่งมีการควบคุมดูแลที่ดี โดยติดตามการซื้อขายหลักทรัพย์ของลูกค้าอย่างใกล้ชิด
  จำกัดสัดส่วนการลงทุนเพื่อป้องกันการให้กู้ยืมกระจุกตัว
  มีการตรวจสอบว่าควรเรียกหลักประกันเพิ่มหรือไม่
  รวมทั้งในกรณีที่ลูกค้ามีการผิดนัดชำระราคาฝ่ายปฏิบัติการหลักทรัพย์จะดำเนินการติดตามทวงถามให้ลูกค้าชำระเงินให้ครบถ้วน

ส่วนแบ่งตลาด

  []

  หมายเหตุ ในปี 2552 ตลาดหลักทรัพย์ฯ
  เปิดเผยข้อมูลส่วนแบ่งตลาดที่ไม่รวมมูลค่าการซื้อขายของบริษัทหลักทรัพย์ (Proprietary
  Trading) ตั้งแต่เดือน พ.ย.เป็นต้นไป

  มูลค่าการซื้อขายหลักทรัพย์ของตลาดหลักทรัพย์ฯ ทั้งปี 2552 เท่ากับ 4,319,812 ล้านบาท
  และมูลค่าการซื้อขายหลักทรัพย์ของบริษัทในช่วง 4 เดือนแรกก่อนโอนธุรกิจเท่ากับ 89,536
  ล้านบาท คิดเป็นส่วนแบ่งตลาดร้อยละ 5.44 และภายหลังจากโอนธุรกิจตั้งแต่วันที่ 1 พฤษภาคม
  2552 เคทีซีมิโก้ มีมูลค่าการซื้อขายหลักทรัพย์เท่ากับ 453,723 ล้านบาท
  คิดเป็นส่วนแบ่งตลาดร้อยละ 6.49

ปริมาณและสัดส่วนกลุ่มลูกค้าที่มีมูลค่าซื้อขายหลักทรัพย์ผ่านบริษัท และ เคทีซีมิโก้ สูงสุด 10
อันดับแรก เป็นดังนี้

[]

ลูกค้าของบริษัทและ เคทีซีมิโก้ โดยส่วนใหญ่เป็นลูกค้ารายย่อยในประเทศ
ซึ่งซื้อขายหลักทรัพย์ด้วยบัญชีเงินสด โดยสัดส่วนลูกค้าแสดงดังตาราง

[]

นโยบายการรับลูกค้า

  เคทีซีมิโก้ กำหนดนโยบายในการรับลูกค้า โดยยึดหลัก “รู้จักลูกค้า”
  ต้องมีข้อมูลที่จำเป็นและเพียงพอ ต่อการพิจารณา ในเรื่องของวัตถุประสงค์การลงทุน
  ความรู้ความเข้าใจในเรื่องความเสี่ยงจากการลงทุน ประสบการณ์และประวัติการลงทุน
  การพิจารณากำหนดวงเงินซื้อขายจะพิจารณาจากข้อมูลทางการเงินของลูกค้าและความสามารถในการชำระหนี้
  เพื่อป้องกันและจำกัดความเสียหายที่อาจจะเกิดขึ้น
  โดยมีการกำหนดผู้มีอำนาจพิจารณาอนุมัติเปิดบัญชีตามความเสี่ยงของขนาดวงเงิน
  และมีนโยบายการทบทวนวงเงินลูกค้าอย่างสม่ำเสมอเพื่อพิจารณาประวัติการซื้อขาย
  การชำระราคา และการเปลี่ยนแปลงข้อมูลของลูกค้าที่มีนัยสำคัญให้เป็นปัจจุบัน

-   ธุรกิจตัวแทนซื้อขายสัญญาซื้อขายล่วงหน้า

  เคทีซีมิโก้ มีหน่วยงาน “Derivatives Center”
  เพื่อดูแลหลักทรัพย์ประเภทตราสารอนุพันธ์โดยเฉพาะ
  หน่วยงานดังกล่าวมีเป้าหมายเพื่อแนะนำนักลงทุน ลูกค้า พนักงาน หรือบุคคลทั่วไปที่มีความสนใจ
  ให้มีความรู้ความเข้าใจเกี่ยวกับการลงทุนในตราสารอนุพันธ์และความเสี่ยงที่เกี่ยวข้องกับการซื้อขายตราสารอนุพันธ์
  อีกทั้งมีการแสดงข้อมูลทางด้านตราสารอนุพันธ์บนเว็บไซด์ www.ktzmico.com
  เพื่อใช้เป็นข้อมูลประกอบการตัดสินใจของนักลงทุน ที่ผ่านมา เคทีซีมิโก้
  ยังไม่มีการดำเนินธุรกิจตัวแทนซื้อขายสัญญาซื้อขายล่วงหน้า
  จนกระทั่งเมื่อมีการโอนธุรกิจจึงได้เริ่มดำเนินการในเดือนพฤษภาคมรวมทั้งสิ้น 8 เดือน
  โดยจำนวนสัญญาของบริษัท และ เคทีซีมิโก้ แสดงดังตาราง

  []

  ในปี 2552 จำนวนสัญญาที่ซื้อขายในตลาดตราสารอนุพันธ์เท่ากับ 3,075,318 สัญญา
  และจำนวนสัญญาของบริษัทในช่วง 4 เดือนแรกก่อนโอนธุรกิจเท่ากับ 39,312 สัญญา
  คิดเป็นส่วนแบ่งตลาดร้อยละ 2.91 และภายหลังจากโอนธุรกิจตั้งแต่วันที่ 1 พฤษภาคม 2552
  เคทีซีมิโก้ มีจำนวนสัญญาเท่ากับ 197,156 สัญญา คิดเป็นส่วนแบ่งตลาดร้อยละ 3.58

-   การลงทุนในหลักทรัพย์และค้าหลักทรัพย์

  เคทีซีมิโก้ มีการลงทุนในหลักทรัพย์และค้าหลักทรัพย์ (Proprietary Trading)
  เพื่อให้ผลตอบแทนแก่บริษัท โดยมีนโยบายการลงทุนที่ให้อัตราผลตอบแทนที่ดี ซึ่ง เคทีซีมิโก้
  ได้กำหนดนโยบายการลงทุนดังกล่าวไว้อย่างชัดเจนและสอดคล้องกับการกำกับดูแลตามประกาศที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์
  ซึ่งครอบคลุมถึงนโยบายที่สำคัญ ๆ ได้แก่

-   นโยบายเกี่ยวกับอำนาจหน้าที่ความรับผิดชอบของผู้ที่เกี่ยวข้องในการดำเนินธุรกิจค้าหลักทรัพย์

-   นโยบายในการบริหารความเสี่ยง

-   นโยบายการป้องกันความขัดแย้งทางผลประโยชน์

-   นโยบายการกำกับดูแล

-   นโยบายการจัดสรรเงินลงทุนที่เหมาะสมในหลักทรัพย์แต่ละประเภท

-   นโยบายการกำหนดวัตถุประสงค์การลงทุน
    และการกำหนดเป้าหมายผลตอบแทนที่คาดหวังเทียบกับอัตราอ้างอิงที่เหมาะสม

  ในปี 2552 เงินลงทุนในหลักทรัพย์ของ เคทีซีมิโก้ แบ่งออกเป็น 2 ประเภทได้แก่

1)  เงินลงทุนในตราสารทุน ประกอบด้วยเงินลงทุนในหลักทรัพย์ในตลาดหลักทรัพย์ฯ
    และเงินลงทุนในหน่วยลงทุนเพื่อสนับสนุนธุรกรรมหลักทรัพย์

2)  เงินลงทุนในตราสารหนี้ให้ผลตอบแทนในเกณฑ์ที่ดี ได้แก่ การลงทุนในตราสารหนี้รัฐบาล
    และตราสารหนี้ภาคเอกชนที่มีอันดับความน่าเชื่อถือตั้งแต่ BBB ขึ้นไป
    โดยอยู่ภายในระยะเวลาการลงทุนไม่เกิน 6 เดือน ตามที่ได้รับอนุมัติจากคณะกรรมการบริหาร

    -   ธุรกิจการจัดจำหน่ายหลักทรัพย์

เคทีซีมิโก้ เสนอบริการทางด้านที่ปรึกษาทางการเงินและการสนับสนุนการเสนอขายแบบครบวงจร
โดยมีนโยบายประกอบธุรกิจการจัดจำหน่ายหลักทรัพย์ทั้งในรูปแบบที่ต่อเนื่องจากการเป็นที่ปรึกษาทางการเงินและการเข้าร่วมกับสถาบันการเงิน
หรือบริษัทหลักทรัพย์อื่น ๆ ในการจัดจำหน่ายหลักทรัพย์ทุกประเภท เช่น พันธบัตรรัฐบาล
พันธบัตรรัฐวิสาหกิจ หุ้นสามัญ หุ้นบุริมสิทธิ หุ้นกู้ หุ้นกู้แปลงสภาพและตราสารทางการเงินประเภทอื่น
ๆ เป็นต้น ซึ่งให้บริการจัดจำหน่ายทั้งในบทบาทของผู้จัดการการจัดจำหน่าย (Lead
Underwriter) ผู้จัดจำหน่ายและรับประกันการจำหน่าย (Underwriter)
หรือตัวแทนจำหน่ายหลักทรัพย์โดยไม่รับประกันการจำหน่าย (Selling Agent) โดยในปี 2552
บริษัท และ เคทีซีมิโก้ มีผลงานการจัดจำหน่ายและรับประกันการจัดจำหน่ายสรุปได้ดังนี้

  []

-   ธุรกิจที่ปรึกษาทางการเงิน

  เคทีซีมิโก้ ให้บริการด้านที่ปรึกษาทางการเงินที่หลากหลาย ดังนี้

-   การออกตราสารทุนด้วยวิธีการต่าง ๆ ได้แก่ การเสนอขายต่อสาธารณชนเป็นครั้งแรก
    การเสนอขายให้แก่บุคคลโดยเฉพาะเจาะจง การออกหุ้นกู้แปลงสภาพ
    การเสนอขายหุ้นสามัญเพิ่มทุนและหุ้นกู้ให้แก่ผู้ถือหุ้นเดิมพร้อมใบสำคัญแสดงสิทธิ
    และการนำหุ้นสามัญเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์ MAI

-   ให้คำปรึกษาในการควบรวมกิจการและการเข้าซื้อกิจการ (Mergers and Acquisitions)
    โดยรวมถึงการร่วมลงทุน การเข้าครอบงำกิจการ การหาผู้ร่วมธุรกิจ
    การดำเนินการแปรรูปรัฐวิสาหกิจ
    และการดำเนินการเพิกถอนการเป็นหลักทรัพย์จดทะเบียนของกิจการ

-   ที่ปรึกษาพิเศษในการประเมินมูลค่ากิจการ การให้ความเห็นในฐานะที่ปรึกษาทางการเงินอิสระ
    การจัดทำรายงานพิเศษให้แก่ผู้ถือหุ้น ตลาดหลักทรัพย์ฯ และสำนักงาน ก.ล.ต.

-   ที่ปรึกษาในการดำเนินการฟื้นฟูกิจการและการเจรจาหาข้อตกลงกับสถาบันการเงินและเจ้าหนี้ต่าง
    ๆ

-   ที่ปรึกษาในการออกตราสารหนี้ ได้แก่ หุ้นกู้ เงินกู้ต่างประเทศ และ Syndicated Loans

-   ที่ปรึกษาในการลงทุนสำหรับการร่วมลงทุนระหว่างบริษัททั้งในและต่างประเทศ

-   ที่ปรึกษาในการลงทุนสำหรับบริษัทจดทะเบียนและบริษัทที่มิได้จดทะเบียนในประเทศไทย

  ปัจจุบัน เคทีซีมิโก้ มีทีมงานวาณิชธนกิจที่มีศักยภาพในการรองรับลูกค้าได้หลากหลาย
  สามารถให้บริการได้ครอบคลุมทั้งกิจการขนาดเล็ก ขนาดกลาง จนถึงขนาดใหญ่ ทั้งนี้ เคทีซีมิโก้
  ให้ความสำคัญต่อจรรยาบรรณในการดำเนินธุรกิจ การรักษาความสัมพันธ์ที่ดีกับลูกค้า
  อย่างสม่ำเสมอ
  พร้อมทั้งให้คำแนะนำอย่างมืออาชีพเพื่อให้การดำเนินงานเป็นไปอย่างเหมาะสมและสอดคล้องกับนโยบายที่วางไว้
  นอกจากนี้ เคทีซีมิโก้ได้เข้าเป็นสมาชิก M&A International Inc.
  ซึ่งประกอบด้วยสมาชิกที่ประกอบธุรกิจให้บริการที่ปรึกษาในการควบรวมกิจการ (Merger &
  Acquisition) กว่า 40 ประเทศทั่วโลก เพื่อขยายช่องทางการประกอบธุรกิจด้านที่ปรึกษา
  M&A ให้กว้างขวางยิ่งขึ้น สำหรับปี 2552 บริษัท และ เคทีซีมิโก้
  มีรายได้จากการให้บริการด้านวาณิชธนกิจดังนี้

  []

-   ธุรกิจ Wealth Management

  เคทีซีมิโก้
  ให้บริการที่ปรึกษาด้านการเงินและการลงทุนเพื่อรองรับความต้องการของลูกค้าในการบริหารความมั่งคั่งในรูปแบบต่างๆ
  โดยตอบสนองความต้องการเป็นการเฉพาะของลูกค้าแต่ละราย
  โดยจะแนะนำผลิตภัณฑ์ทางการเงินเพื่อให้สอดคล้องกับความต้องการของลูกค้าตามวัตถุประสงค์และเป้าหมายในการลงทุน
  ฐานะการเงิน ระดับผลตอบแทนที่คาดหวังภายใต้ความเสี่ยงที่ยอมรับได้ในลักษณะ One Stop
  Service เนื่องจากในปัจจุบันผลิตภัณฑ์ทางการเงินมีความหลากหลาย ไม่ว่าจะเป็นตราสารทุน
  ตราสารหนี้ ตราสารอนุพันธ์ รวมถึงการลงทุนในต่างประเทศ โดย เคทีซีมิโก้
  จะจัดสรรการลงทุนทั้งการลงทุนโดยตรงและการลงทุนผ่านกองทุนรวม ซึ่งในระยะแรก เคทีซีมิโก้
  เน้นการให้บริการเป็นตัวแทนซื้อขายหน่วยลงทุนรวมถึงได้รับอนุญาตให้เป็นตัวแทนซื้อขายหน่วยลงทุนแบบไม่เปิดเผยชื่อลูกค้า
  (Omnibus Account)
  โดยมีทีมงานนักวางแผนทางการเงินที่มีประสบการณ์ให้คำแนะนำในด้านการเงินและการลงทุนมากว่า
  15 ปี และเป็นตัวแทนขายกองทุนครอบคลุมบริษัทหลักทรัพย์จัดการกองทุนทั้งหมด 18 แห่ง ทั้งนี้
  เคทีซีมิโก้ มีแผนขยายธุรกิจไปสู่ Private Banking
  ให้บริการจัดการทางการเงินและให้คำปรึกษาด้านบริหารจัดการทางการเงินและการลงทุนตามความต้องการของลูกค้าโดย
  ณ วันที่ 31 ธันวาคม 2552 มีมูลค่าสินทรัพย์ที่อยู่ภายใต้การจัดการทั้งสิ้น 2,641 ล้านบาท

-   ธุรกิจการยืมและให้ยืมหลักทรัพย์

เคทีซีมิโก้ ให้บริการยืมและให้ยืมหลักทรัพย์ (Stock Borrowing and Lending)
เพื่อเพิ่มช่องทางการลงทุนแก่ลูกค้าในภาวะเศรษฐกิจถดถอย
โดยผู้ให้ยืมหลักทรัพย์สามารถหาประโยชน์ได้จากหลักทรัพย์ที่มีอยู่โดยได้รับค่าธรรมเนียมจากการให้ยืมหลักทรัพย์
ซึ่งสามารถเลือกให้ยืมได้ทั้งประเภท Call หรือ Term ก็ได้ ขณะที่ผู้ยืมสามารถทำรายการ Short
ผ่านบัญชี Credit Balance ได้โดยจ่ายค่าธรรมเนียมให้แก่ผู้ให้ยืม ในอัตราที่กำหนด

-   ธุรกิจการซื้อขายหลักทรัพย์ต่างประเทศ

  เคทีซีมิโก้ เริ่มให้บริการลูกค้าด้านการลงทุนในตลาดหลักทรัพย์ต่างประเทศ
  โดยมีวัตถุประสงค์เพื่อแสวงหาผลตอบแทนที่สูงกว่าการลงทุนในประเทศ
  และเพื่อกระจายความเสี่ยงที่เกิดจากการลงทุนในประเทศเพียงอย่างเดียว ซึ่งปัจจุบัน เคทีซีมิโก้
  มีระบบซื้อขายหลักทรัพย์ต่างประเทศที่ทันสมัย มีประสิทธิภาพ สะดวก และรวดเร็ว
  ซึ่งระบบดังกล่าวเป็นระบบ ซื้อขายแบบ Direct Market Access (DMA)
  ที่สามารถส่งคำสั่งครอบคลุม 130 ตลาดการเงินทั่วโลก
  และสามารถส่งคำสั่งซื้อขายด้วยความเร็วสูงสุดถึง 4,000 รายการ ต่อวินาที
  นอกจากนี้ระบบดังกล่าวยังเป็นระบบซื้อขายแบบจอเดียว ที่ให้บริการข้อมูลแบบ Real Time
  ซึ่งสามารถครอบคลุมทั้ง หุ้น ตราสารหนี้ พันธบัตรรัฐบาล Structured Products
  ตลาดแลกเปลี่ยนเงินตราต่างประเทศ รวมถึง Commodities ต่างๆ
  เพื่อเตรียมพร้อมสำหรับการเปิดเสรีทางการเงินในอนาคต
  ซึ่งในช่วงแรกนี้จะทยอยเปิดให้บริการในตลาดหลักทรัพย์หลักๆของโลกก่อน เช่น สหรัฐอเมริกา
  ฮ่องกง และสิงคโปร์ เป็นต้น

  นอกจากด้านระบบการซื้อขายที่มีประสิทธิภาพแล้ว ทางด้านการชำระราคาระหว่างประเทศ
  เคทีซีมิโก้
  ได้ทำธุรกรรมดังกล่าวผ่านตัวแทนต่างประเทศที่มีความมั่นคงและเชี่ยวชาญในด้านการชำระราคาระหว่างประเทศ
  ทั้งนี้เพื่อเพิ่มความเชื่อมั่นให้กับนักลงทุนถึงประสิทธิภาพในการชำระราคา
  และความปลอดภัยในการลงทุนต่างประเทศ

4.1.3 ธุรกิจจัดการกองทุน

  ธุรกิจจัดการกองทุนบริหารงานภายใต้บริษัทหลักทรัพย์จัดการกองทุนรวม ซีมิโก้ จำกัด
  ซึ่งให้ความสำคัญกับคุณภาพของสินทรัพย์และผู้ออกตราสาร
  ด้วยการวิเคราะห์ข้อมูลของผู้ออกตราสารอย่างรัดกุม
  โดยในปัจจุบันตราสารหนี้ที่จะลงทุนจะต้องมีความน่าเชื่อถืออยู่ในอันดับที่สามารถลงทุนได้
  (Investment Grade)
  อีกทั้งมีมุมมองการลงทุนในระดับสากลซึ่งสอดคล้องกับนโยบายและแผนงานของบริษัท
  บริษัทหลักทรัพย์จัดการกองทุนรวม ซีมิโก้ จำกัดได้รับการคัดเลือกเป็น 1 ใน 5
  จากบริษัทหลักทรัพย์จัดการกองทุนทั้งหมด 21 แห่งเพื่อเข้าชิงรางวัล Best Asset
  Management Award ในงานประกาศผลรางวัล Set Award 2009 เมื่อวันที่ 13 พฤศจิกายน
  2552

  ณ 31 ธันวาคม 2552 บริษัทหลักทรัพย์จัดการกองทุนรวม ซีมิโก้ จำกัดได้ออกกองทุนรวม 11
  กองทุน มูลค่าสินทรัพย์สุทธิรวม 2,601 ล้านบาท ซึ่งเพิ่มขึ้นจากมูลค่าสินทรัพย์สุทธิประมาณ 70
  ล้านบาท ณ สิ้นปี 2551 ซึ่งส่วนใหญ่เน้นการลงทุนในตราสารหนี้
  โดยกองทุนเปิดซีมิโก้ตราสารหนี้หลายกองให้ผลตอบแทนที่ดีกว่าตลาด สำหรับกองทุนส่วนบุคคล
  บริษัทหลักทรัพย์จัดการกองทุนรวม ซีมิโก้ จำกัดได้บริหารกองทุนส่วนบุคคล 1 กองทุน
  มูลค่าสินทรัพย์สุทธิรวม 22 ล้านบาท

4.2 การตลาดและภาวะการแข่งขัน

  ธุรกิจหลักทรัพย์

  ภาวะตลาดหลักทรัพย์ปรับตัวดีขึ้น ดัชนีตลาดหลักทรัพย์เพิ่มขึ้นจาก 449.96 จุด ณ สิ้นปี 2551
  มาอยู่ที่ 734.54 ณ สิ้นปี 2552 หรือเพิ่มขึ้นร้อยละ 63.25
  และมูลค่าการซื้อขายรวมของตลาดหลักทรัพย์เพิ่มขึ้นจาก 3.92 ล้านล้านบาท ในปี 2551 เป็น
  4.34 ล้านล้านบาท ในปี 2552 หรือเพิ่มขึ้นร้อยละ 10.68
  ปริมาณการซื้อขายเฉลี่ยต่อวันเพิ่มขึ้นร้อยละ 12.50 จาก 15,870 ล้านบาทต่อวัน มาอยู่ที่
  17,854 ล้านบาทต่อวัน

  ในปี 2552 ตลาดหลักทรัพย์ปรับตัวดีขึ้นจากการฟื้นตัวของเศรษฐกิจนับแต่ช่วงไตรมาส 2 ของปี
  ทำให้มีบริษัทจดทะเบียนเข้าระดมทุนในตลาดแรก (IPO) มากขึ้นโดยเฉพาะในช่วงครึ่งหลังของปี
  สะท้อนความเชื่อมั่นของภาคธุรกิจและภาวะตลาดที่ปรับตัวดีขึ้นตามลำดับ โดยในปี 2552
  มีบริษัทใหม่เข้าจดทะเบียนในตลาดหลักทรัพย์ (SET) จำนวน 6 บริษัท มูลค่าหลักทรัพย์ (ณ
  ราคา IPO) รวมประมาณ 24,386 ล้านบาท และบริษัทเข้าจดทะเบียนในตลาดหลักทรัพย์ MAI
  จำนวน 11 บริษัท มูลค่าหลักทรัพย์ (ณ ราคา IPO) รวมประมาณ 5,879 ล้านบาท

สรุปภาวะตลาดหลักทรัพย์แห่งประเทศไทย

+-------------------------------------+---------+----------+----------+
| รายละเอียด                           | 2550    | 2551     | 2552     |
+-------------------------------------+---------+----------+----------+
| ข้อมูลตลาด SET                        | 858.10  | 449.96   | 734.54   |
|                                     |         |          |          |
| SET Index – ณ วันสิ้นปี (จุด)            | 6,      | 3        | 5        |
|                                     | 636,069 | ,568,223 | ,873,101 |
| มูลค่าหลักทรัพย์ตามราคาตลาด (ล้านบาท)     |         |          |          |
|                                     | 4,      | 3        | 4        |
| มูลค่าการซื้อขายหลักทรัพย์ (ล้านบาท)        | 188,777 | ,919,874 | ,338,479 |
|                                     |         |          |          |
| มูลค่าการซื้อขายหลักทรัพย์เฉลี่ยต่อวัน         | 17,097  | 15,870   | 17,854   |
| (ล้านบาท)                            |         |          |          |
|                                     | 12.63   | 7.01     | 25.56    |
| อัตราส่วนราคาปิดต่อกำไรต่อหุ้น (เท่า)       |         |          |          |
|                                     | 2.00    | 0.98     | 1.56     |
| อัตราส่วนราคาปิดต่อมูลค่าทางบัญชีต่อหุ้น (เท่า) |         |          |          |
|                                     | 3.31    | 6.57     | 3.65     |
| อัตราเงินปันผลเฉลี่ย (%)                 |         |          |          |
|                                     | 38      | 38       | 38       |
| จำนวนบริษัทสมาชิกหรือโบรกเกอร์ (ราย)     |         |          |          |
|                                     | 475     | 476      | 475      |
| จำนวนบริษัทจดทะเบียนใน SET (ราย)       |         |          |          |
+-------------------------------------+---------+----------+----------+

ที่มา: ตลาดหลักทรัพย์แห่งประเทศไทย

มูลค่าการซื้อขายหลักทรัพย์จำแนกตามกลุ่มนักลงทุนในตลาด SET (นับรวมด้านซื้อและขาย)

(หน่วย : ล้านบาท)

+--------------+-----------+------+---------+------+----------+------+
| กลุ่มนักลงทุน    | 2550      |      | 2551    |      | 2552     |      |
+--------------+-----------+------+---------+------+----------+------+
|              | มูลค่า      | ร    | มูลค่า    | ร    | มูลค่า     | ร    |
|              |           | ้อยละ |         | ้อยละ |          | ้อยละ |
+--------------+-----------+------+---------+------+----------+------+
| นักล          | 2,760,572 | 33   | 2,      | 30   | 1        | 20   |
| งทุนต่างประเทศ |           |      | 315,581 |      | ,717,946 |      |
|              | 588,986   | 7    |         | 7    |          | 7    |
| ส            |           |      | 559,673 |      | 589,972  |      |
| ถาบันในประเทศ | 4,401,434 | 53   |         | 53   |          | 60   |
|              |           |      | 4,      |      | 5        |      |
| นัก           | 626,562   | 7    | 181,138 | 10   | ,225,771 | 13   |
| ลงทุนในประเทศ |           |      |         |      |          |      |
|              |           |      | 783,356 |      | 1        |      |
| บริษัทหลักทรัพย์  |           |      |         |      | ,143,269 |      |
+--------------+-----------+------+---------+------+----------+------+
| รวม          | 8,377,554 | 100  | 7,      | 100  | 8        | 100  |
|              |           |      | 839,748 |      | ,676,958 |      |
+--------------+-----------+------+---------+------+----------+------+

ที่มา: ตลาดหลักทรัพย์แห่งประเทศไทย

ในปี 2552 บทบาทของนักลงทุนรายย่อยเพิ่มขึ้นและเป็นผู้ขายสุทธิ 37,316 ล้านบาท ขณะที่มูลค่าการซื้อขายของนักลงทุนต่างประเทศลดลง อย่างไรก็ตามนักลงทุนต่างประเทศเป็นผู้ซื้อสุทธิกว่า 38,231 ล้านบาท เทียบกับฐานะผู้ขายสุทธิ 162,346 ล้านบาทในปี 2551 

  สภาพการแข่งขันในปี 2552 มีความรุนแรงเช่นเดิม
  โดยการแข่งขันยังเน้นคุณภาพการให้บริการด้านงานวิเคราะห์หลักทรัพย์และบริการสารสนเทศ
  เนื่องจากยังถูกจำกัดด้วยอัตราค่าธรรมเนียมการซื้อขายหลักทรัพย์ที่กำหนดโดยตลาดหลักทรัพย์
  บริษัทหลักทรัพย์หลายแห่งมีการปรับโครงสร้างโดยการควบรวมธุรกิจเพื่อรองรับการเปิดเสรีเต็มรูปแบบในปี
  2555
  บริษัทเป็นบริษัทหนึ่งที่เล็งเห็นถึงความเสี่ยงจากสภาพการแข่งขันภายใต้บริษัทหลักทรัพย์อิสระในประเทศ
  ซึ่งไม่มีธนาคารหรือบริษัทหลักทรัพย์ต่างชาติเป็นผู้ถือหุ้น จึงได้เข้าร่วมเป็นพันธมิตรกับธนาคาร
  เพื่อพัฒนาธุรกิจหลักทรัพย์ร่วมกันภายใต้ เคทีซีมิโก้ โดยจะได้รับการสนับสนุนด้านช่องทางการขาย
  การขยายฐานลูกค้าที่หลากหลายทั้งลูกค้าบุคคล ลูกค้าสถาบัน และลูกค้า High Networth
  Individual อีกทั้งยังได้รับการสนับสนุนด้านเงินทุนอย่างเต็มที่จากธนาคาร

  ในปี 2552 มีบริษัทโบรกเกอร์จำนวน 38 ราย โดยกลุ่มโบรกเกอร์ที่มีมูลค่าการซื้อขายสูงสุด 10
  อันดับแรก (ตลาด SET & MAI) มีส่วนแบ่งตลาดรวมกันร้อยละ 51.95
  ของมูลค่าการซื้อขายทั้งหมด เพิ่มขึ้นจากร้อยละ 48.59 ในปี 2551
  อย่างไรก็ดีจำนวนโบรกเกอร์ลดลงเหลือ 35 รายในต้นปี 2553 อันเป็นผลจากการรวมธุรกิจ

  เคทีซีมิโก้ ยังคงมุ่งเน้นการให้บริการที่มีคุณภาพ รวดเร็ว และทันต่อการตัดสินใจของนักลงทุน
  การสร้างระบบลูกค้าสัมพันธ์เพื่อสร้างสายสัมพันธ์ที่ดี
  และการขยายฐานลูกค้าธุรกิจหลักทรัพย์ให้มีความหลากหลายมากขึ้น โดยขยายไปยังกลุ่มลูกค้าที่มี
  High Margin เช่น ลูกค้าสถาบัน ผ่านธนาคารซี่งเป็นพันธมิตรทางธุรกิจ
  รวมถึงกลุ่มลูกค้าปัจจุบันของธนาคาร นอกจากนี้ยังมีการขยายฐานลูกค้าในเชิงรุก
  ใช้กลยุทธ์การสร้างฐานลูกค้าร่วมกันในหลาย ๆ ธุรกรรม ในลักษณะ Cross Selling
  โดยการร่วมประสานกันระหว่างหน่วยธุรกิจต่าง ๆ
  นอกจากนี้ยังให้ความสำคัญในการพัฒนาธุรกิจที่ต่อเนื่อง
  เพื่อร่วมสร้างแรงขับเคลื่อนในการเพิ่มส่วนแบ่งตลาดให้กับธุรกิจนายหน้าซื้อขายหลักทรัพย์
  การขยายการดำเนินธุรกิจที่ต่อเนื่องจากธุรกิจหลักทรัพย์ เช่น
  การเป็นตัวแทนซื้อขายตราสารอนุพันธ์ การซื้อขายหลักทรัพย์เพื่อบัญชีบริษัท ธุรกรรมจัดการกองทุน
  ธุรกรรม Wealth Management ธุรกรรมการยืมและให้ยืมหลักทรัพย์
  รวมถึงธุรกรรมการซื้อขายหลักทรัพย์ต่างประเทศ ซึ่ง เคทีซีมิโก้
  จะให้ความสำคัญยิ่งขึ้นเพื่อให้สามารถตอบสนองความต้องการลูกค้าได้ครบวงจร
  นอกจากนี้ยังมีการวางแผนด้านกลยุทธ์ทางการตลาดต่างๆ ไม่ว่าจะเป็น การโฆษณา
  ประชาสัมพันธ์ ส่งเสริมการขาย รวมถึงการให้ความรู้แก่ผู้ลงทุน
  โดยมีการจัดอบรมสัมนาอย่างต่อเนื่องรวมไปถึงสาขาต่างจังหวัด

  เคทีซีมิโก้ มีการบริหารต้นทุนที่มีประสิทธิภาพก่อให้เกิดการประหยัดจากขนาด (Economy of
  scale) อีกทั้งเห็นความสำคัญของข้อมูลข่าวสาร
  จึงพัฒนาเทคโนโลยีที่เกี่ยวเนื่องกับระบบการซื้อขายหลักทรัพย์
  และให้ความสำคัญอย่างมากในการพัฒนาคุณภาพงานวิจัยหลักทรัพย์ทั้งทางด้านปัจจัยพื้นฐานและปัจจัยทางเทคนิค
  เพื่อให้คำแนะนำที่ทันต่อเหตุการณ์และสม่ำเสมอ
  อันจะก่อประโยชน์สูงสุดต่อลูกค้าหรือนักลงทุนในการตัดสินใจลงทุน

ธุรกิจตัวแทนซื้อขายสัญญาซื้อขายล่วงหน้า

  ในส่วนของธุรกรรมตัวแทนซื้อขายสัญญาซื้อขายล่วงหน้านั้นตลาดตราสารอนุพันธ์เริ่มเปิดดำเนินการซื้อขายสัญญาฟิวเจอร์สเมื่อ
  28 เมษายน 2549 สัญญาออปชั่นเมื่อ 29 ตุลาคม 2550 สัญญา Single Stock Futuresเมื่อ
  24 พฤศจิกายน 2551 และสัญญาโกลด์ฟิวเจอร์สเมื่อ 2 กุมภาพันธ์ 2552
  โดยมีจำนวนสัญญาที่ซื้อขายรวมในปี 2552 จำนวนทั้งสิ้น 3,075,318 สัญญา
  คิดเป็นจำนวนสัญญาซื้อขายเฉลี่ยต่อวัน 12,656 สัญญา ขณะที่ส่วนแบ่งตลาดรวมของโบรกเกอร์
  10 อันดับแรกคิดเป็นร้อยละ 59.84 ของมูลค่าสัญญาที่ซื้อขายทั้งหมด
  จำนวนสัญญาซื้อขายเพิ่มสูงขึ้นในปี 2552 นี้
  เป็นผลมาจากสินค้าที่มีหลากหลายและจำนวนผู้ประกอบการที่เพิ่มขึ้นจาก 36 รายในปี 2551 เป็น
  42 รายในปีนี้
  เนื่องจากมีผู้ประกอบการประเภทร้านค้าทองคำเข้ามามีบทบาทเป็นนายหน้าซื้อขายสัญญาโกลด์ฟิวเจอร์ส
  จะเห็นได้ว่าธุรกรรมตัวแทนซื้อขายสัญญาซื้อขายล่วงหน้ามีการแข่งขันที่รุนแรงขึ้น
  นอกจากนี้มาตรการเปิดเสรีค่าธรรมเนียมการซื้อขายหลักทรัพย์
  คาดว่าจะส่งผลให้บริษัทหลักทรัพย์หันมาให้ความสำคัญกับธุรกรรมตัวแทนซื้อขายสัญญาซื้อขายล่วงหน้ามากขึ้นด้วย

 จำนวนสัญญาที่ซื้อขายจำแนกตามกลุ่มนักลงทุน (นับรวมด้านซื้อและขาย)

+----------------+---------+-----+--------+--------+--------+-------+
| กลุ่มนักลงทุน      | 2550    |     | 2551   |        | 2552   |       |
+----------------+---------+-----+--------+--------+--------+-------+
|                | จำนวน   | ร้อ  | จำนวน  | ร้อยละ  | จำนวน  | ร้อยละ |
|                |         | ยละ |        |        |        |       |
+----------------+---------+-----+--------+--------+--------+-------+
| น              | 487,092 | 20  | 7      | 17     | 6      | 11    |
| ักลงทุนต่างประเทศ |         |     | 32,682 |        | 92,581 |       |
|                | 626,618 | 25  |        | 26     |        | 29    |
| สถาบันในประเทศ  |         |     | 1,1    |        | 1,7    |       |
|                | 1,      | 55  | 33,686 | 57     | 46,976 | 60    |
| นักลงทุนในประเทศ | 360,058 |     |        |        |        |       |
|                |         |     | 2,4    |        | 3,7    |       |
|                |         |     | 30,872 |        | 11,079 |       |
+----------------+---------+-----+--------+--------+--------+-------+
| รวม            | 2,      | 100 | 4,2    | 100    | 6,1    | 100   |
|                | 473,768 |     | 97,240 |        | 50,636 |       |
+----------------+---------+-----+--------+--------+--------+-------+

ที่มา: บริษัทตลาดอนุพันธ์ (ประเทศไทย) จำกัด (มหาชน)

  ธุรกิจจัดการกองทุน

  สำหรับสภาวะตลาดของธุรกิจจัดการกองทุน ณ วันที่ 31 ธันวาคม 2552 กองทุนรวม
  กองทุนส่วนบุคคล และกองทุนสำรองเลี้ยงชีพ แสดงดังตาราง

  ------------------ --------------- -------------- ------------ ----------------
  กองทุน              มูลค่าสินทรัพย์สุทธิ   อัตราเติบโต(%)   จำนวนกองทุน   จำนวนบริษัทจัดการ
                     (ล้านบาท)        เทียบจากปี 2551               

  กองทุนรวม           1,845,656       20.9           1,264        20

  กองทุนส่วนบุคคล       216,501         28.7           1,231        24

  กองทุนสำรองเลี้ยงชีพ   514,237         10.5           528          17
  ------------------ --------------- -------------- ------------ ----------------

  ที่มา: สมาคมบริษัทจัดการลงทุน

  ปัจจุบันบริษัทหลักทรัพย์จัดการกองทุนที่มีมูลค่าสินทรัพย์ภายใต้การจัดการสูงอยู่ในอันดับต้นๆ
  ได้แก่บริษัทหลักทรัพย์จัดการกองทุนที่มีธนาคารพาณิชย์เป็นบริษัทแม่
  เนื่องจากมีความได้เปรียบในด้านช่องทางการจัดจำหน่าย
  และฐานลูกค้าเงินฝากของธนาคารซึ่งเป็นลูกค้ากลุ่มเดียวกับลูกค้ากองทุน

4.3 การจัดหาผลิตภัณฑ์หรือบริการ

4.3.1 แหล่งที่มาของเงินทุน

  แหล่งที่มาของเงินทุนของบริษัท มาจากส่วนของผู้ถือหุ้น โดยไม่มีเงินกู้ยืม สำหรับ เคทีซีมิโก้
  ได้รับวงเงินกู้ยืมจากธนาคารซึ่งเป็นผู้ถือหุ้นรายใหญ่เพื่อสนับสนุนธุรกรรมเงินให้กู้ยืมเพื่อซื้อหลักทรัพย์วงเงิน
  2,000 ล้านบาทและวงเงินกู้ระยะสั้นเมื่อทวงถาม (call loan) รวมถึงเงินกู้เบิกเกินบัญชี
  (O/D) อีกจำนวนหนึ่ง อย่างไรก็ดี เคทีซีมิโก้
  มีการบริหารโครงสร้างเงินทุนอย่างเหมาะสมระหว่างการใช้เงินทุนจากส่วนของผู้ถือหุ้นและเงินกู้ยืมโดยคำนึงถึงต้นทุนทางการเงินเป็นหลักเพื่อผลตอบแทนสูงสุดแก่บริษัทและผู้ถือหุ้น

4.3.2 การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  บริษัทไม่มีการจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นใหญ่

4.3.3 การดำรงเงินกองทุนสภาพคล่องและอัตราส่วนเงินกองทุนสภาพคล่องสุทธิ

  บริษัทได้รับการผ่อนผันการดำรงเงินกองทุนสภาพคล่องและอัตราส่วนเงินกองทุนสภาพคล่องสุทธิ
  เนื่องจากได้รับการอนุมัติให้หยุดดำเนินธุรกิจการเป็นนายหน้าค้าหลักทรัพย์

  สำหรับ เคทีซีมิโก้
  ดำเนินนโยบายดำรงเงินกองทุนสภาพคล่องสุทธิและอัตราส่วนเงินกองทุนสภาพคล่องสุทธิที่สูงกว่าที่กำหนดโดยหน่วยงานทางการ
  คือเงินกองทุนสภาพคล่องสุทธิไม่ต่ำกว่า 25 ล้านบาท และไม่ต่ำกว่าร้อยละ 7 ณ วันที่ 31
  ธันวาคม 2552 เคทีซีมิโก้ มีเงินกองทุนสภาพคล่องสุทธิ 915 ล้านบาท
  และอัตราส่วนเงินกองทุนสภาพคล่องสุทธิ (NCR) ร้อยละ 74